open-index/open-wikipedia-markdown huggingface dataset:
Voiman filosofia

**Voiman filosofia** () on pseudonyymin ”Ragnar Redbeardin” kirjoittama vuonna 1890 julkaistu kirja. Redbeard puoltaa vahvasti luonnonvalintaa, moraalittomuutta ja hedonismia. Redbeard hylkää perinteiset ajatukset ihmis- ja luonnonoikeuksista ja esittää, että vain fyysinen voima voi määrittää moraalin. Kirjaa voidaan pitää sosiaalidarvinistisena.

## Sisältö

Redbeard käsittelee kirjassaan 1800-lukulaisia rotuoppeja muun muassa valkoisen ja arjalaisen rodun ylemmyydestä mustiin nähden. Kirjoittaja viittaa aikalaisiin käsityksiin esimerkiksi kallonmuodon ja ulkonäön olennaisuuteen ”älykkyyden” kertojana. Hän myös väittää, että sorretut ja huono-osaiset ovat ansainneet sortamisensa, koska eivät ole olleet tarpeeksi älykkäitä, vahvoja tai halukkaita puolustamaan oikeuksiaan ja ovat näin myös oikeutetut kuolemaan vahvemman ja paremman tieltä. Hän kritisoi voimakkaasti kristinuskoa, jota hän pitää lähinnä luonnonlakeja vääristävänä, turhana ja ihmisten hallitsemiseen kehitettynä koneistona ja rahastamisena. Hän myös hylkää kaikki olemassa olevat talousteoriat, mukaan lukien sekä sosialismin että kapitalismin, molemmat eri tavoilla luonnonvalintaa vääristävinä orjuutusmenetelminä.

## Kirjoittajasta

Monet, kuten S. E. Parker on esittäneet epäilyn, että Ragnar oli uusiseelantilaisen anarkistin, Arthur Desmondin salanimi. Myös amerikkalaista sosialistina tunnettua kirjailijaa, Jack Londonia on epäilty Redbeardin nimimerkin taakse. Tämä on kuitenkin epätodennäköistä, koska hänen tunnetut mielipiteensä erosivat merkittävästi kirjan mielipiteistä. Kirjan on myös väitetty olevan satiirinen kannanotto sosiaalidarwinismiin.

S. E. Parker on kirjoittanut: ”*Might Is Rightia* vaivaavat monet suuret ristiriitaisuudet.” Erityistä huomiota hän kiinnittää kirjan pääteeman, induvidualismin avoimeen seksistisyyteen ja rasistisuuteen. Kuitenkin hän huomauttaa, että ”sen raaka elinvoimaisuus voi kuitenkin hälventää joitain esi-isiltämme perimiämme taikauskoja moraalin, uskonnon ja politiikan osalta.”

## Vaikutus

Anton LaVey otti paljon tekstiä suoraan *Might Is Rightista* Saatanallisen kirkon perustusteokseen, Saatanalliseen raamatun osaan "Saatanan kirja". Lavey myös väitti kirjan kirjoittajaksi Jack Londonia ja kirjoitti vuonna 1996 julkaistun englanninkielisen uudelleenjulkaisun esipuheen.

## Lähteet

## Aiheesta muualla
* ''Might Is Right''. Teoksen verkkoversio. 
* Smith, John: Hypocrisy, Plagiarism and LaVey.
Kaamos (täsmennyssivu)

**Kaamos** voi tarkoittaa seuraavia:
*kaamos, maapallon napa-alueiden pimeä ajanjakso
*Kaamos, suomalainen progeyhtye 1970-luvun lopulla
*Kaamos, suomalainen peruuntunut televisiosarja
*Kamarikuoro Kaamos
Pansuola

**Pansuola** on eräs mineraalisuolamerkki. Siinä on puolet vähemmän natriumia kuin tavallisessa suolassa. Pansuola sisältää 28 % kaliumkloridia ja 12 % magnesiumsulfaattia. Sen sisältämä kalium auttaa ylläpitämään normaalia verenpainetta.

## Lähteet
Margaret Elphinstone

**Margaret Elphinstone** (s. 1948 Kentissä) on skotlantilainen kirjailija.

## Elämä
Margaret Elphinstone syntyi Kentissä, Englannissa. Hän opiskeli Queen's Collegessa Lontoossa ja Durhamin yliopistossa. Hän oli kirjoittamisen professori Strathclyden yliopiston englannin laitoksella Glasgow'ssa, kunnes jäi hiljattain eläkkeelle. Hänen akateemisen uransa merkittävimmät tutkimuskohteet ovat skotlantilaiset kirjailijat sekä kirjallisuus Skotlannin saaristossa.

Elphinstone on tehnyt laajoja opintomatkoja Islantiin, Grönlantiin, Labradoriin ja Yhdysvaltoihin. Hän asui kahdeksan vuotta Shetlanninsaarilla. Hänellä on kaksi lasta.

Ennen ryhtymistään professoriksi Glasgow'ssa 2003, hän työskenteli vaihtelevissa tehtävissä eri paikoissa. Joitakin kokemuksiaan hän hyödynsi myöhemmin kirjoissaan.

**Islanders* ilmestyi Elphinstonen osallistuttua arkeologisiin kaivauksiin Shetlanninsaariin kuuluvalla Papa Stourilla.
*Työskenneltyään vuoden puutarhurina Gallowayssä hän julkaisi kaksi puutarhakirjaa.
**Voyageurs* perustuu vuoden oleskeluun Central Michigan Universityssä ja kanoottiseikkailuihin Ottawa-joella.

## Teokset
Margaret Elphinstonen teoksia ei ole ilmestynyt suomeksi.
* 1985 *Spinning the Green*, novelli
* 1987 *The Incomer or Clachanpluck*, romaani. 
* 1989 *A Sparrow's Flight*, romaani. 
* 1991 *An Apple from a tree*, novellikokoelma. 
* 1994 *Islanders*, romaani. 
* 2000 *The Sea Road*, romaani. Perustuu islantilaisen Guðríðr Þorbjarnardóttirin elämään
* 2002 *Hy Brasil*, romaani. Perustuu myyttiseen Brasilin saareen
* 2003 *Voyageurs*, romaani
* 2006 *Light*, romaani. 
* 2009 *The Gathering Night*, romaani. 

## Palkinnot
* 1990 Scottish Arts Council Writer's Bursary
* 1991 Scottish Arts Council Travel Award 
Teoksesta *The Sea Road*
* 1993 Scottish Arts Council Writer's Bursary
* 1994 Scottish Arts Council Travel Award
* 2001 Scottish Arts Council Spring Book Award 
Teoksesta *Hy Brasil*
* 1997 Scottish Arts Council Writer's Bursary 
Teoksesta *Voyageurs*
* 2000 Scottish Arts Council Writer's Bursary

## Aiheesta muualla
*Website of Margaret Elphinstone (englanniksi)
*Margaret Elphinstone in booksfromscotland.com (englanniksi)
*Margaret Elphinstone in Contemporary Writers in the UK (englanniksi)
*Science fiction (saksaksi)
*Scottish Arts Council  (englanniksi)
*Margaret Elphinstone: *[[:de:Stromaufwärts (Margaret Elphinstone)|Stromaufwärts]]*. List Verlag 2006, p.&nbsp;2 below. 522 pp.,
Kyösti Laihi

**Kyösti Laihi** (s. 1959) on suomalainen muusikko, joka tunnetaan 1970–1980-luvuilta varsinaissuomalaisten yhtyeiden kosketinsoittajana sekä Suomen vuoden 1988 euroviisuedustajan, Boulevard-yhtyeen esittämän ”Nauravat silmät muistetaan” laulusolistina. Boulevardin lisäksi Laihi on ollut jäsenenä yhtyeissä Kaamos ja Pasi & Mysiini.

Laitilassa varttuneen Laihin ensimmäinen yhtye oli 1970-luvun alun Hermannin Nuorisoseura eli HNS, jossa hän soitti alle 15-vuotiaana aluksi sähköurkuja ja sitten bassoa. Vuonna 1974 HNS hajosi, ja Laihi alkoi tehdä omia progetyylisiä kappaleita kitaristi Jyrki Lemmetin kanssa. Tästä muodostui yhtye nimeltä Naavan lämmin nipistys, jonka muut jäsenet olivat Jari Nordman ja Juha Jokiranta. Se voitti Nuorison taidetapahtuman Turun-aluekilpailun 1975.

Pian Laihi liittyi kosketinsoittajaksi turkulaiseen progeyhtye Kaamokseen. Vuonna 1982 Laihi perusti Erkki Korhosen kanssa Boulevardin, jonka kanssa keikkaili vuosituhannen vaihteeseen asti. Tuolloin Laihi joutui jäämään työkyvyttömyyseläkkeelle vuonna 1989 todetun MS-tautinsa takia. 2000-luvulla Laihi on työskennellyt Anna Hanskin kanssa. Hän asuu Helsingissä.

Laihi on toiminut lauluntekijänä Boulevard-yhtyeelle sekä muutamille artisteille. Vuonna 2002 hän lisäksi levytti Seitsemän seinähullua veljestä-yhtyeen kanssa kappaleen Eteenpäin.

## Lähteet
Butwal

**Butwal** () on kaupunki Nepalin Läntisen kehitysalueen Lumbinin vyöhykkeellä. Kaupunki sijaitsee Kathmandusta linnuntietä noin 185 kilometriä länteen. Vuoristosta johtuen ajomatka pääkaupunkiin on suuruusluokkaa kolmanneksen linnuntietä pidempi. Kaupunki sijaitsee runsas 160 kilometriä Pokharasta etelään Siddharthanagariin (22 km) ja edelleen Intian Uttar Pradeshin osavaltioon johtavan maantieyhteyden sekä poikittaisen, Bharatpurin kautta Kathmanduun vievän maantien risteyksessä.

Vuonna 2011 kaupungin väkiluku oli 118&nbsp;462. Butwal on runsaan 880&nbsp;000 asukkaan Rupandehin piirikunnan ja koko 2,8 miljoonan asukkaan (2011) Lumbinin vyöhykkeen hallintokeskus.  Kaupungin pinta-ala on 69,3 neliökilometriä. 

Vuoden 2014 joulukuussa Butwal nostettiin yhdeksi Nepalin yhdestätoista suurkaupungista. Tässä yhteydessä siihen liitettiin kaksi läheistä maaseutualuetta (kyläkehityskomiteoita, VDC) väestöineen (Motipur ja Semlar), jolloin sekä kaupungin asukasluku että pinta-ala kasvoivat.  

Kaupunki on Lumbinin vyöhykkeen koulutuksen, teollisuuden ja vapaa-ajan keskus. Nepalin opiskelijamäärältään valtavalla (yli 600&nbsp;000) Tribhuvanin yliopistolla on kolme kampusta kaupungissa. Lähin kansallisen liikenteen lentokenttä on runsas 20 kilometriä etelässä oleva Siddharthanagarin lentoasema.

## Lähteet

## Aiheesta muualla
Juha-Pekka Rusanen

**Juha-Pekka Rusanen** (s. 22. maaliskuuta 1990) on Kiuruveden kaupunginjohtaja. Kiuruveden kaupunginvaltuusto valitsi hänet uudeksi Kiuruveden kaupunginjohtajaksi toukokuussa 2021. Aikaisemmin hän on toiminut Keiteleen kunnanjohtajana. Koulutukseltaan Rusanen on yhteiskuntatieteiden maisteri.

Hän on työskennellyt myös paikallisradiotoimittajana, kansanedustajan avustajana sekä Euroopan parlamentin jäsenen kotimaan erityisavustajana.

Rusanen on kotoisin Lapinlahdelta, jossa hän toimi kuntapäättäjänä yli kymmenen vuotta. Rusanen valittiin Lapinlahden kunnanvaltuustoon vuosina 2008, 2012 ja 2017 toimitetuissa vaaleissa. Ensimmäisellä kaudellaan hän oli tarkastuslautakunnan puheenjohtaja. Valtuustokaudella 2013–2017 hän toimi Lapinlahden kunnanvaltuuston puheenjohtajana. Rusanen toimi vuosina 2017–2020 Lapinlahden kunnan tarkastuslautakunnan puheenjohtajana sekä valtuustoryhmän puheenjohtajana. Lisäksi hän on toiminut Ylä-Savon koulutuskuntayhtymän yhtymävaltuuston puheenjohtajana vuosina 2017–2020 sekä Pohjois-Savon liiton maakuntahallituksen jäsenenä 2017–2021. 
 	
Marraskuussa 2014 Rusanen valittiin Keskustan Pohjois-Savon piirin puheenjohtajaksi. Hän luopui puheenjohtajan tehtävästä 2017. Hän on toiminut Keskustan puoluehallituksen jäsenenä. Aiemmin hän on toiminut Keskustanuorten Ylä-Savon ja Pohjois-Savon piirien puheenjohtajana sekä Keskustan Opiskelijaliiton varapuheenjohtajana.

Rusasen nimi oli myös esillä, kun Keskustan puoluesihteeriä valittiin vuonna 2016. Harkinnan jälkeen Rusanen ei kuitenkaan lähtenyt tavoittelemaan puoluesihteerin tehtävää.

Rusanen on toiminut menettelytapavaliokunnan puheenjohtajana Keskustan puoluekokouksessa.

Rusanen valittiin Suomen ev.lut kirkon kirkolliskokousedustajaksi Kuopion hiippakunnasta 2024. Hän on kirkolliskokouksessa hallintovaliokunnan jäsen. 

## Lähteet
Venäläinen silta

**Venäläinen silta** () on vuonna 2012 valmistunut maailman pitkäjännevälisin vinoköysisilta Venäjän Kaukoidässä Vladivostokin kaupungin ja sen edustalla olevan Venäläisen saaren välillä. Silta ylittää Itä-Bosporinsalmen. Sillan pääjänne on 1&nbsp;104 metriä pitkä.

Venäläisen sillan rakennustyöt aloitettiin kesällä 2008. Pääministeri Dmitri Medvedev avasi sillan 2. heinäkuuta 2012, tosin sillan testaukset olivat vielä kesken. Liikenteelle silta avattiin elokuun alussa. APEC:in eli Aasian ja Tyynenmeren maiden talousjärjestön kokous pidettiin saarella syyskuussa 2012.

Sillan 1&nbsp;104 metristä pääjännettä reunustaa kaksi teräsbetonista A-kirjaimen muotoista pylonia, joiden korkeus 321 metriä on ennätys sekin, kuten myös pisimmän vinoköyden mitta 575 metriä. Pääjännevälissä sillan kansi on teräksinen kotelopalkki, jonka kokonaisleveys on 29,5 metriä ja rakennekorkeus 3,2 metriä. Sillalla on neljä 3,75 metriä leveää ajokaistaa. Vinoköysisillan kokonaispituus on 1&nbsp;885,5 metriä ja koko sillan pituus liittymäsiltoineen 3&nbsp;100 metriä. Sillan suurin alikulkukorkeus on 70 metriä.

## Lähteet

## Aiheesta muualla

* Venäläinen silta Structuraessa
Työväen laulukirja

**Työväen laulukirja** on suomalainen työväenlaulujen kokoelma, joka ensimmäistä kertaa ilmestyi vuonna 1900. Sen jälkeen teoksesta on julkaistu lukuisia uusia ja laajennettuja versioita, joista viimeisin on vuodelta 2013. Kirja oli suosittu erityisesti 1900-luvun alkuvuosikymmeninä, vuoteen 1920 mennessä sitä oli painettu jo yli 200 000 kappaletta. 

*Työväen laulukirjan* ensimmäinen painos oli 15-sivuinen vihkonen, jonka oli koonnut ja kustantanut ilmeisesti helsinkiläinen nimimerkki Eero S. Sama vihkonen ilmestyi uudelleen kotkalaisen Reino Drockilan kustantamana 1903 ja samana vuonna siitä julkaistiin myös ensimmäinen amerikansuomalainen painos Massachusettsin Worchesterissa. Myöhempiä painoksia ovat kustantaneet muun muassa Työväen Kirjapaino Oy, amerikansuomalainen Työmies-kirjapaino sekä Suomen Sosialidemokraattinen Puolue. Toimittajina ovat olleen muun muassa Kaarle Lehtinen ja Eemeli Kunnas.

Kirjan viimeisin uusintapainos on ilmestynyt vuonna 2013 Suomen Työväen Musiikkiliton kustantamana. Se pohjautuu F-Musiikin vuonna 2007 julkaisemaan painokseen, jonka on toimittanut Virpi Kari. Teoksessa on mukana 1900-luvun alkupuolen työväenlaulujen lisäksi muun muassa 1960–1970-lukujen poliittisen laululiikkeen tunnetuksi tekemiä kappaleita. Sanoitusten lisäksi kirja sisältää nuotit ja sointumerkit, laulujen historiikkia sekä valokuvia.

## Lähteet
*Suomen kansallisbibliografia Fennica 

### Viitteet
Kauko Heikkilä (kommunisti)

**Kauko Heikkilä** (16. joulukuuta 1897 Sippola – 7. marraskuuta 1985 Helsinki) oli Suomen Kommunistisen Puolueen (SKP) pitkäaikainen vaikuttaja.

Heikkilä osallistui Suomen sisällissotaan Tiutisen punakaartin riveissä, ja hänet tuomittiin sodan jälkeen kuudeksi vuodeksi kuritushuoneeseen mutta armahdettiin jo joulukuussa 1918. Hän toimi sen jälkeen sahatyöläisenä, kunnes meni vuonna 1925 Neuvostoliittoon ja opiskeli Leningradissa Lännen vähemmistökansallisuuksien yliopistossa vuoteen 1929. Hänen puoluenimensä Neuvostoliitossa oli *Kauko Saari*. Toimittuaan jonkin aikaa opettajana Kontupohjassa Heikkilä palasi Suomeen vuonna 1930 tai 1931. Hän toimi SKP:n maanalaisena organisaattorina, kunnes jäi kiinni marraskuussa 1934 Toivo Antikaisen jutun yhteydessä. Heikkilä oli lähes yhtäjaksoisesti vankilassa seuraavat kymmenen vuotta; alkuperäinen vankeustuomio päättyi lokakuussa 1940, mutta oltuaan vapaalla jalalla vain alle kolme kuukautta hänen vangittiin uudelleen turvasäilöön. Vankilassa Heikkilä kuului Aimo Aaltosen ja Ville Pessin ohella vankilakommunistien keskuudessa muodostuneeseen johtoryhmään, joka otti SKP:n johdon käsiinsä, kun puolue aloitti julkisen toimintansa syksyllä 1944. Hänet valittiin myös ensimmäiseen sodanjälkeiseen puoluetoimikuntaan.

SKP:ssä Heikkilä erikoistui kaaderiasioihin ja hänen erikoisalaansa oli puolueen omien jäsenten valvonta. Hänen on sanottu olleen viimeiseen asti uskollinen puolueelle, ja hän oli puolueen sisällä suorastaan pelätty mies tiukan linjansa ja jäykän asenteensa vuoksi. Heikkilä toimi vuosina 1946–1947 SKP:n Helsingin-piirisihteerinä, mistä hänet siirrettiin puolueen ay-jaostoon. Hän toimi sen jälkeen puolueen palveluksessa eri tehtävissä eläkeikään saakka. Vuodesta 1956 alkaen hän johti salaista operaatiota, jolla pyrittiin paljastamaan ”ohranan agentteja” puolueen sisältä. Viimeksi Heikkilä toimi Kansan Arkiston hoitajana, mistä tehtävästä hän jäi eläkkeelle vuonna 1966. SKP:n hajaannuksen aikana Heikkilä tuki innokkaasti vähemmistöä.

## Lähteet
Siddharthanagar

**Siddharthanagar** () eli *Bhairahawa* tai *Bhairawa* on kaupunki Nepalin Läntisen kehitysalueen Lumbinin vyöhykkeellä, lähellä Intian Uttar Pradeshin osavaltion rajaa. Kaupunki kuuluu Rupandehin piirikuntaan ja sijaitsee vyöhykkeen keskuskaupungista Butwalista 22 kilometriä etelään. Nepalin pääkaupunki Kathmandu jää linnuntietä noin 185 kilometriä länteen. Vuoristosta johtuen matka pääkaupunkiin on maanteitse luokkaa kolmanneksen pidempi.

Kaupunki on saanut nimensä Gautama Buddhan nimen eli Siddhartha Gautaman mukaan. Hänen syntymäpaikkansa Lumbini sijaitsee kaupungin länsipuolella (noin 20&nbsp;km:n päässä). Gautama Buddhan mukaan on nimetty myös kaupungin lentoasema, joka on Nepalin toinen kansainvälinen.

Vuonna 2011 kaupungin väkiluku oli 63&nbsp;483. Kaupungin pinta-ala on 36,0 neliökilometriä (2011).

Noin viisi kilometriä kaupungin eteläpuolella on maantien rajanylityspiste Intiaan. Nepalin puoleisen raja-aseman/paikkakunnan nimi on Belahiya  ja Intian puoleisen Sunauli tai Sonauli.

## Lähteet

## Aiheesta muualla
* Introducing Sunauli & Bhairawa  (lonelyplanet.com)
Rami Louke

**Rami Louke**  (s. 20. lokakuuta 1978 Vaasa) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä, mutta kykeni pelaamaan myös keskellä.

Louke on Vaasan Palloseuran kasvatti. Hän teki ensiesiintymisensä Veikkausliigassa seuran edustusjoukkueessa 2. toukokuuta 1998 vierasottelussa Helsingin Jalkapalloklubia vastaan. Pääsarjatasolla hänelle kertyi 19 ottelua ilman maaleja 1998–2000. Kahden myöhemmän kauden loppupuolet Louke vietti lainalla Ykkösessä pelanneen Närpes Kraftin riveissä. 

Kaudeksi 2001 Louke siirtyi pysyvästi sarjatasoa alemmaksi FF Jaroon. Alkukaudesta tullut vaikea jalkapöydän murtuma uusiutui kauden kynnyksellä ja leikkauksesta toipuminen kesti pitkälle alkusyksyyn. Hän palasi joukkueen mukaan loppukaudesta ja auttoi Jaroa nousemaan Veikkausliigaan tekemällä liigakarsinnoissa hattutempun Turun Palloseuraa vastaan ja maalin molemmissa osaotteluissa FC Jokereita vastaan.

Louke palasi pääsarjatasolle Vaasan Palloseuran riveihin, mutta kausi oli pettymys VPS:n sijoittuessa yhdennelletoista sijalle ja pudoten Ykköseen. Seuraavan kahden vuoden aikana hän pelasi hajanaisesti nilkkavamman ja katkenneen polven eturistisiteen johdosta. Kausi 2005 oli Loukelle menestyksekäs VPS:n noustua Veikkausliigaan ja hänen itsensä ollessa Ykkösen paras maalintekijä 16 maalillaan yhdessä Dawda Bah’n kanssa. Louke jakoi myös Veikkauspörssin voiton Roni Porokaran kanssa.

Kausi 2006 jäi Loukelta väliin kokonaan munuaissairauden diagnoosin johdosta. Seuraavalla kaudella hän palasi lyhyeksi aikaa VPS:n mukaan, lopettaen kuitenkin pian uransa huipputasolla lääkityksen tehdessä pelaamisen mahdottomaksi. Vuonna 2009 Louke esiintyi vielä Kakkosessa pelanneen Vasa IFK:n riveissä, mutta loukkaantumisten johdosta hänen kautensa rajoittui esiintymisiin vaihtopenkiltä ja kausi jäi Louken viimeiseksi valtakunnallisissa sarjoissa.

## Lähteet
* http://yle.fi/urheilu/jaro_kampesi_jokerit_liigasta/5937945
* http://www.vepsu.fi/item/284-r-mies-pisti-kotisivut-uusiksi.html 
* http://www.mtv.fi/sport/jalkapallo/veikkausliiga/artikkeli/munuaissairaudesta-toipunut-louke-palaa-vps-paitaan/4098662
* http://www.vepsu.fi/item/285-julkkistulosvedossa-rami-louke.html
Rieti (nimi)

**Rieti** on suomalainen miehen etunimi. Se on Fredrik-nimen suomalainen muoto ja oli almanakassa vuosina 1929&ndash;1949.

Tunnettuja Rieti-nimisiä henkilöitä ovat olleet:

* Rieti Itkonen (1889–1951), suomalainen asianajaja ja poliitikko
* Rieti Jorkama (vuoteen 1935 *Björkman*, 1898–1964), suomalainen pakinoitsija ja kirjailija
* Antti Rieti Helaakoski (1858–1945), suomalainen maantieteilijä, runoilija Aaro Hellaakosken isä

Fiktiossa Rieti on esiintynyt Heimo Vesan kissan nimenä Pertti Jarlan Fingerpori-sarjakuvissa.

## Lähteet
Elämälle kiitos

**Elämälle kiitos** voi tarkoittaa seuraavia asioita:
* Musiikkikappale, jota ovat esittäneet esim. Liisa Tavi ja Arja Saijonmaa (alkuperäiskappale Violeta Parran *Gracias a la Vida*)
* Elämälle kiitos, lauluja vuosilta 1979–1994, Liisa Tavin kokoelma-albumi
* Harri Pystysen kirjoittama kirja.
Fabiano

**Fabiano Ribeiro de Freitas**, yleensä vain **Fabiano** (s. 29. helmikuuta 1988 Mundo Novo, Brasilia) on brasilialainen jalkapallomaalivahti. Hän edustaa portugalilaista Portoa.

Toukokuussa 2012 Fabiano teki nelivuotisen sopimuksen Porton kanssa.

## Lähteet

## Aiheesta muualla
* Fabianon tilastot Soccerway-sivustolla
Sundan kuningaskunta

**Sundan kuningaskunta**  oli hindukuningaskunta Jaavan saaren länsiosassa. Kuningaskuntaa kutsutaan joissain yhteyksissä myös nimellä Pajajaran, kuningaskunnan pääkaupungin mukaan. Kuningaskunnan tärkeä satama oli Sunda Kelapa, Ciliwungjoen suulla nykyisen Jakartan alueella.

Sundan kuningaskunta syntyi vuonna 669 jaa., kun Tarumanagaran kuningaskunta jakautui kahtia Sundan ja Galuhin kuningaskunniksi. Kuningaskuntien rajaksi muodostui Citarumjoki. Vuonna 732 kuningas Sanjaya yhdisti kuningaskuntien alueet uudelleen. Hän oli myös Kalinggan kuningaskunnan kruununperijä ja Mataramin kuningaskunnan perustaja.

1500-luvulla islam levisi Malaijien saaristossa ja hindulaisen Sundan kuningaskunnan olo kävi tukalaksi islamilaisten sulttaanikuntien painostuksen alla. Samaan aikaan Portugalin imperiumi laajeni alueella ja Sunda liittoutui portugalilaisten kanssa, sillä Keski-Jaavalla sijainnut Demakin sulttaanikunta aiheutti uhan Sundalle. Portugalilaiset eivät kuitenkaan kyenneet suojelemaan Sundaa tarpeeksi, sillä vuonna 1527 Demakin ja Cirebonin sulttaanikunnan liitto valloitti Sunda Kelapan. Demakin muslimijohtaja Sunan Gunungjati perusti Jaavan länsiosaan Bantenin sulttaanikunnan ja islamin levitessä monet Jaavan hindut pakenivat Balille. Hän nimesi Sunda Kelapan uudelleen Jajakartaksi, mitä pidetään Jakartan perustamisvuotena. Vuonna 1579 Bantenin sulttaanikunta otti haltuunsa Sundan kuningaskunnan rippeet.

## Lähteet
Gullkrona

**Gullkrona** on saari ja venesatama Paraisten kunnan Nauvossa. Saaren pinta-ala on 45 hehtaaria ja sillä asuu ympärivuotisesti kolme ihmistä. Gullkrona sijaitsee Gullkronanselän länsireunalla ja sen asukkaat ovat perinteisesti saaneet elinkeinonsa kalastuksesta ja luotsaamisesta.

Gullkronan merenkulkuhistoria ulottuu 1700-luvulle. Se oli aikoinaan merenkulkuväylän varrella. Gullkrona oli pitkään suosittu vierasvenesatama, mutta vuonna 2008 rantautumista rajoitettiin. Satama avattiin uudelleen vuonna 2019. Vuonna 2022 Gullkrona valittiin Suomen Messusäätiön ja Suomen Purjehdus ja Veneily ry:n järjestämässä äänestyksessä Vuoden vierasvenesatamaksi.

## Lähteet

## Aiheesta muualla
The First Immortal

**The First Immortal** on vuonna 1998 ilmestynyt, James L. Halperinin kirjoittama tieteisromaani. Kirjan päähenkilö on mies nimeltä Benjamin Smith, joka haluaa elää ikuisesti. Sitä varten tämä suostuu kryosäilöttäväksi.

*The First Immortal* julkaistiin alun perin tammikuussa 1998. Kirjan esipuheessa kirjailija pyytää lukijoita ilmoittamaan kirjassa olevista tieteellisistä virheistä. Kirjasta julkaistiin myöhemmin vuonna 1998 uusi painos, johon kirjailija oli korjannut virheitä ja lisännyt hieman juonenkäänteitä.

Kryoniikkapalveluita tarjoavat järjestöt Alcor Life Extension Foundation ja Cryonics Institute suosittelevat kirjaa.

## Katso myös
* Eliniän pidentäminen

## Lähteet

## Aiheesta muualla
* ''The First Immortal'' ladattavana ilmaiseksi
Dharan

**Dharan** (), lempinimeltään *Dharan Bazar*, on kaupunki Nepalin Itäisen kehitysalueen Kosin vyöhykkeellä. Dharan sijaitsee Kathmandusta linnuntietä 220 kilometriä itäkaakkoon. Kaupungin pohjoispuolella kohoaa Mahabharatan (eli Ala-Himalajan) vuorijono, joka sijaitsee Himalajan päävuorijonon eteläpuolella.

Vuonna 2011 kaupungin väkiluku oli 116&nbsp;181. Kaupunki kuuluu runsaan 763&nbsp;000 asukkaan Sunsarin piirikuntaan. 

Dharan on nepalin kieltä ja tarkoittaa eräänlaista saharakennusta, jossa tyypillisesti kaksi henkeä sahasi puutavaraa pitkällä käsisahalla.
 
Kaupungin pinta-ala on 103,4 neliökilometriä. Joulukuussa 2014 Dharan kohotettiin suurkaupungiksi (Sub-metropolitan city). Muutoksen yhteydessä ainakin osaan uusista suurkaupungeista liitettiin läheisten kylä(kehitys)komiteoiden (VDC) alueita ja väestöä.   

## Lähteet

## Aiheesta muualla
Elvis Presleyn filmografia

Elvis Presley näytteli 31 elokuvassa vuosina 1956–1969. Lisäksi hän teki kaksi dokumenttielokuvaa ja kolme televisio-ohjelmaa.

## Elokuvat

## Dokumenttielokuvat

## Televisio-ohjelmat

## Elviksen esiintymispalkkiot elokuvista

* ** (1973, TV) 450 000 dollaria
* *[[Tämä on Elvis]]* (1970) 500 000 dollaria + 60 % voitosta
* *[[Paradise, Hawaiian Style]]* (1966) 225 000 dollaria + 50 % voitosta
* *[[Tickle Me]]* (1965) 750 000 dollaria
* *[[Tyttöjen Elvis]]* (1965) 500 000 dollaria + 50 % voitosta
* *[[Viva Las Vegas!]]* (1964) 500 000 dollaria + 50 % voitosta
* *[[Rytmiä ja riemua Acapulcossa]]* (1963) 500 000 dollaria + 50 % voitosta
* *[[It Happened at the World's Fair]]* (1963) 500 000 dollaria + 50 % voitosta
* *[[Follow That Dream]]* (1962) 500 000 dollaria + 50 % voitosta
* *[[Sininen Havaiji]]* (1961) 175 000 dollaria
* *[[Café Europa]]* (1960) 175 000 dollaria + osuus voitosta
* *[[Frank Sinatra’s Welcome Home Party for Elvis Presley]]* (1960, TV) 125 000 dollaria
* *[[Jailhouse Rock]]* (1957) 250 000 dollaria
* *[[Kiihkeitä rytmejä]]* (1957) 150 000 dollaria
* *[[Love Me Tender]]* (1956) 100 000 dollaria

## Lähteet
Styrbjörn

**Styrbjörn** on miehen etunimi. Suomessa se on Digi- ja väestötietoviraston tietojen mukaan annettu vuoden 2019 loppuun mennessä hieman alle 100 henkilölle.

Nimi Styrbjörn on ollut myös ainakin kolmella Ruotsin merivoimien aluksella.

Nimi tarkoittaa räyhäävää karhua.

## Nimipäivät
Styrbjörn esiintyy suomenruotsalaisessa kalenterissa. Nimipäivä oli alun perin 8. marraskuuta, mutta vuodesta 2015 alkaen se on ollut 11. lokakuuta samana päivänä Björnin kanssa.

## Tunnettuja Styrbjörnejä

* Styrbjörn Oskarsson (s. 1959), suomalainen jalkapalloerotuomari
* Wolmar Styrbjörn Schildt (1810–1893), suomalainen piirilääkäri, fennomaani, uudissanaston kehittäjä ja suomentaja

## Styrbjörn-nimisiä laivoja

* Styrbjörn, Ruotsin rannikkolaivaston fregatti, käytössä 1790–1808
* HMS Styrbjörn (52), Ruotsin merivoimien Styrbjörn-luokan miinanraivaaja, käytössä 1935–1959
* HMS Styrbjörn (P163), Ruotsin laivaston partioalus, käytössä 1980–2008

## Lähteet
Stenskär

**Stenskär** on saari ja kylä Paraisten kunnan Nauvossa. Se sijaitsee Gullkronanselän länsiosassa Gullkronan läheisyydessä. Saaren pinta-ala on 39 hehtaaria ja sen vakituinen asukasluku on kahdeksan. Stenskär on vierasvenesatama.

Stenskär on asutettu viimeistään 1600-luvulla. Saarella on vierailijoita varten luontopolku, sauna, yleinen wc ja suihku. Stenskärin asutus ja satama sijoitsevat sen pohjoisrannalla. Saari on kasvanut yhteen eteläpuolella sijaitsevan Högskärin kanssa, jonka korkein kohta on 28,5 metriä merenpinnasta.

## Lähteet

## Aiheesta muualla
*www.stenskar.fi
Sosialistinen Aikakauslehti

**Sosialistinen Aikakauslehti** oli vuosina 1905–1908, 1919–1923 ja 1946–1991 Suomessa ilmestynyt teoreettis-poliittinen aikakauslehti. Sitä julkaisi aluksi Työväen Kirjapaino Oy, toisella ilmestymiskerralla Suomen sosialidemokraattinen nuorisoliitto ja sotavuosien jälkeen Suomen Sosialidemokraattinen Puolue. 

## Vuosien 1905–1908 lehti
Sosialistisen Aikakauslehden näytenumero ilmestyi aikaisemmin syksyllä järjestetyn suurlakon innoittamana joulukuussa 1905. Lehden päätoimittaja oli Edvard Gylling ja muun toimituskunnan muodostivat toimitussihteeri Otto Wille Kuusinen sekä Yrjö Sirola ja Sulo Wuolijoki, jotka kaikki kuuluivat niin sanottuihin *"[[Marraskuun sosialistit|marraskuun sosialisteihin]]"*. Palkattomana taloudenhoitajana toimi Lauri af Heurlin. Ensimmäisen näytenumeron pääkirjoituksessaan Gylling kertoi Sosialistisen Aikakauslehden noudattavan "uusaikaisen sosialidemokratian marxilaista linjaa". Lehti otti tehtäväkseen myös sosialistisen kirjallisuuden kustantamisen ja Työväen Kalenterin julkaisemisen. 

Vakinaisen toimituksen lisäksi sillä oli myös lukuisia muita kirjoittajia. Suomen varhaisista sosialisteista lehteen kirjoittivat muun muassa Erland Aarnio, Julius Ailio, Severi Alanne, Linda Anttila, Matti Helenius-Seppälä, Martti Kovero, Paavo Leppänen, Matti Paasivuori, Hilja Pärssinen, Hannes Ryömä, Väinö Tanner, Mikko Uotinen, N. R. af Ursin ja Väinö Voionmaa. Lisäksi lehdessä julkaistiin kirjailijoiden ja akateemisten vaikuttajien, kuten Jaakko Forsmanin, Hilma Jahnssonin, J. J. Mikkolan ja Maila Talvion kirjoituksia. Ulkomaisten sosialistien suomennoksia edustivat muun muassa August Bebelin, Hjalmar Brantingin, Christopher Hornsrudin, Karl Kautskyn, Charles Rappoportin, Henriette Roland Holstin, Ilja Rubanovitšin, Eduard Vilden ja Georg von Vollmarin tekstit. Sosialistista Aikakausehteä julkaistiin ensimmäisellä kerralla vain kolme vuosikertaa, jonka jälkeen se lopetettiin ja toimituskunta yhdistettiin *[[Työmies]]*-lehden toimitukseen.

## Myöhemmät julkaisut
Sosialistinen Aikakauslehti alkoi ilmestymään toisen kerran sisällissodan jälkeen elokuussa 1919, jolloin sitä julkaisi Suomen sosialidemokraattinen nuorisoliitto. Yksi lehden perustamisen avainhahmoista oli maanalaisesti toiminut Otto Wille Kuusinen, joka määritteli sen sivuilla Suomen radikaalin vasemmiston poliittisen linjan salanimellä Usko Sotamies. Sosialistinen Aikakauslehti lakkautettiin huhtikuussa 1923, kun kommunistien haltuun siirtynyt sosialidemokraattinen nuorisoliitto kiellettiin Helsingin raastuvanoikeuden päätöksellä. 

Kolmannen kerran Sosialistinen Aikakauslehti ilmestyi vuosina 1946–1991 SDP:n kustantamana. Lehti yhdistyi vuonna 1991 Sosialistisen politiikan kanssa. Uuden lehden nimeksi tuli Suunta 2000.

## Lähteet

## Aiheesta muualla
*Sosialistisen Aikakauslehden ensimmäinen näytenumero digitoituna Suomen kansalliskirjasto.
Pauli Kurikka

**Pauli Kurikka** (8. helmikuuta 1927 Uusikirkko Luovutettu Karjala – 24. maaliskuuta 2015 Tampere) oli tamperelainen opetusalan vaikuttaja, oopperalaulaja ja television lastenohjelmien juontaja. Kurikka oli perustamassa Tampereen Iltalukiota vuonna 1963. Hän oli Tampereen Oopperan solisti 1956–1977 ja toimi Amurin koulun rehtorina vuoteen 1987, jolloin hän jäi eläkkeelle. Hän sai opetusneuvoksen arvonimen 1985.

Kurikka valmistui lentoupseeriksi 1950 ja oli Pilvenveikkojen jäsen.

## Lähteet
Kotkarausku

**Kotkarausku** (*Myliobatis aquila*) on kotkarauskujen heimoon kuuluva äärimmäisen uhanalainen rustokalalaji. Sitä tavataan Atlantin itäosassa ja Välimeressä.

Kotkarausku kasvaa yleensä 120-senttiseksi, mutta lajin yksilön suurin havaittu pituus on ollut 183&nbsp;senttiä ja paino 14,5&nbsp;kiloa. Kala on selkäpuolelta sileä ja väriltään ruskea, kun taas vatsapuoli on likaisen valkoinen. Pyrstö on musta. Kotkarausku elää 1–300 metrin syvyydessä, tosin yleensä matalissa lahdissa ja suistoissa. Sen erottaa saman alueen keihäsrauskuista sen ulostyöntyvästä päästä. Uidessaan kotkarausku pitää päätään selvästi rintaeviä korkeammalla. Kala liikkuu usein parvina. Kotkarausku syö pohjaeläimistöä, pääasiassa nilviäisiä, mutta myös kaloja. Se murskaa nilviäisten kuoret vahvoilla hampaillaan.

Kotkarausku on kaikkien kotkarauskujen tapaan ovovivipaarinen, eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat ovat raskaana 6–8 kuukautta ja synnyttävät 3–7 jälkeläistä kerralla.

## Lähteet
Sysisähkörausku

**Sysisähkörausku** (*Torpedo nobiliana*, myös *Tetronarce nobiliana*) on sähkörauskuihin kuuluva kalalaji.

## Lähteet

## Aiheesta muualla
*iNaturalist: Suku ''Tetronarce nobiliana''
*ITIS: ''Torpedo nobiliana'' 
*Global Biodiversity Information Facility (GBIF): ''Torpedo nobilianus'' 
*University of Michigan, Animal Diversity Web (ADW): Torpedo nobiliana, Numbfish
Aavekärsäkuningas

**Aavekärsäkuningas** eli **australiankärsäkuningas** (*Callorhinchus milii*) on eräs koppapäisten rustokalojen laji.

## Lähteet
Erland Aarnio

**Erland Aarnio** (17. lokakuuta 1881 Hausjärvi – 18. heinäkuuta 1938 Helsinki) oli suomalainen toimittaja ja suomentaja. 

## Elämä
Aarnion vanhemmat olivat rakennusmestari Erland Inberg ja Amanda Aurora Malakiaantytär. Hän pääsi ylioppilaaksi Hämeenlinnan lyseosta 1901. Aarnio oli naimisissa vuodesta 1917 Hilda Henrika Järvenpään, o.s. Åkerblom, kanssa. Hän kuului *[[Työmies]]*-lehden toimitukseen vuonna 1905, vuosina 1906–1907 hän toimi *[[Eteenpäin (Kotka)|Eteenpäin]]*-lehdessä ja sen jälkeen jälleen *Työmies*-lehdessä vuoteen 1916 saakka, jolloin siirtyi Elannon sihteeriksi ja *Elanto*-lehden toimittajaksi. Hän kirjoitti lisäksi *[[Sosialistinen Aikakauslehti|Sosialistiseen Aikakauslehteen]]*. Aarnio tunnettiin myös suomentajana. Hän käänsi muun muassa kolme sosiaalidemokratian johtavan teoreetikon Karl Kautskyn teosta, joihin lukeutuu hänen pääteoksensa *Tie valtaan* (1909). 

Aarnio ei osallistunut sisällissotaan, jonka vuoksi hän oli heti toukokuussa 1918 perustamassa SDP:n uutta äänenkannattajaa *[[Suomen Sosialidemokraatti]]a* lakkautetun *Työmiehen* tilalle. 1920-luvulla Aarnio toimi myös muun muassa Helsingin kaupunginkirjaston johtokunnassa. Vuodesta 1928 Aarnio toimi Elannon säästökassan kamreerina.

## Suomennoksia
*Ida Axelrod: *Venäjän vallankumouspuolueet vuosina 1898–1905* (1906)
*Ladislaus Gumplowicz: *Avioliitto ja vapaa rakkaus* (1907)
*Karl Kautsky: *Parlamentarismi, kansanlainsäädäntö ja sosialidemokratia* (1907)
*Karl Kautsky: *Tie valtaan* (1909)
*August Winnig: *Sotilaselämää: kertomuksia saksalaisesta kasarmista* (1912)
*Robert Danneberg: *Sosialidemokratian ohjelma: sen periaatteiden yleistajuinen selitys* (1913)
*Franz Mehring: *Saksan uskonpuhdistus ja kolmikymmenvuotinen sota: ruhtinaspeili työläisten opiksi ja hyödyksi* (1913)
*August Winnig: *Keisarimanööverit: sotilaskertomus* (1913)
*Karl Kautsky: *Terrorismi ja kommunismi: vallankumouksen luonnonhistorian selvittelyä* (1920)
*Julius Braunthal: *Kommunismista imperialismiin: kuvia bolshevistisesta Georgiasta* (1922)
*Anders Örne: *Osuustoimintakysymyksiä* (1925)

## Lähteet
Tott

**Tott** oli ruotsalais-suomalainen, tanskalaisesta Thott-suvusta haarautunut ylimyssuku. Suvun Suomessa 1500- ja 1600-luvuilla asunut haara käytti siuntiolaisen sukukartanonsa, Sjundbyn kartanon mukaan nimeä *Tott af Sjundby*. 

Suvun kantaisä oli tanskalaissyntyinen valtaneuvos Axel Pedersen Tott, jonka pojat olivat erittäin vaikutusvaltaisia Kalmarin unionin aikana. Suomalainen sukuhaara, joka polveutui Axel Pedersen Tottin Ruotsiin asettuneista jälkeläisistä, sai kreivin arvoon korotettuna Kaarleporin kreivikunnan vuonna 1652. 

Kuningatar Kristiina lahjoitti suosikilleen Klaus Åkenpoika Tottille Maksamaalla sijainneen Tottesundin kartanon vuonna 1652. Suomessa asunut Tottin sukuhaara sammui nuoremman Klaus Åkenpoika Tottin kuollessa vuonna 1674.

## Suvun jäseniä
;Aikajärjestyksessä kuolinvuoden mukaan

* Axel Pedersen Tott (k. 1446/1447), tanskalainen sotilas, valtaneuvos, valtionhoitaja
* Eerik Akselinpoika Tott (1415–1481), valtaneuvos, Ruotsin valtionhoitaja ja Olavinlinnan rakennuttaja
* Lauri Akselinpoika Tott (k. 1483), valtaneuvos, Raaseporin ja Viipurin linnojen käskynhaltija
* Ivar Akselinpoika Tott (k. 1487), tanskalais-ruotsalainen valtaneuvos
* Ingeborg Tott (k. 1507), Ruotsin valtionhoitaja
* Åke Yrjänänpoika Tott (k. 1520), valtaneuvos, Suomen sotilaskäskynhaltija
* Tönne Erikinpoika Tott (k. 1522), Viipurin linnan, Olavinlinnan ja Raaseporin linnan linnanpäällikkö
* Klaus Åkenpoika Tott (n. 1530–1590), valtaneuvos ja Suomen sekä Ruotsin Viron käskynhaltija
* Åke Henriksson Tott (1598–1640), suomalainen sotamarsalkka
* Klaus Åkesson Tott nuorempi (1630–1674), sotapäällikkö, Ruotsin Liivinmaan kenraalikuvernööri, diplomaatti

;Aakkosjärjestyksessä
* Axel Pedersen Tott (k. 1446/1447), tanskalainen sotilas, valtaneuvos, valtionhoitaja
* Eerik Akselinpoika Tott (1415–1481), valtaneuvos, Ruotsin valtionhoitaja ja Olavinlinnan rakennuttaja
* Ingeborg Tott (k. 1507), Ruotsin valtionhoitaja
* Ivar Akselinpoika Tott (k. 1487), tanskalais-ruotsalaianen valtaneuvos
* Klaus Åkenpoika Tott (n. 1530–1590), valtaneuvos ja Suomen sekä Ruotsin Viron käskynhaltija
* Klaus Åkesson Tott nuorempi (1630–1674), sotapäällikkö, Ruotsin Liivinmaan kenraalikuvernööri, diplomaatti
* Lauri Akselinpoika Tott (k. 1483), valtaneuvos, Raaseporin ja Viipurin linnojen käskynhaltija
* Tönne Erikinpoika Tott (k. 1522), Viipurin linnan, Olavinlinnan ja Raaseporin linnan linnanpäällikkö
* Åke Yrjänänpoika Tott (k. 1520), valtaneuvos, Suomen sotilaskäskynhaltija
* Åke Henriksson Tott (1598–1640), sotamarsalkka

## Lähteet
Seuraa johtajaa

**Seuraa johtajaa** on peli tai leikki, jossa valitaan yksi johtaja, joka johtaa muuta joukkoa. Muut matkivat johtajan liikkeitä ja eleitä, sekä seuraavat häntä. Kukin leikkijä valitaan kerrallaan johtajaksi.

## Katso myös
* Hippa
* Kapteeni käskee

## Lähteet
Dongducheonjungangin asema

**Dongducheonjungangin asema** (, hanja 東豆川中央驛, ) on metroasema Dongducheonissa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tarkoittaa Dongducheonin keskusasemaa. Se tunnettiin aikaisemmin Eosun asemana.

## Laiturit
* **Laiturilta 1**: Hoegi (pikalinja)
* **Laiturilta 2**: Ganeung / Soulin asema / Incheon
* **Laiturilta 3**: Soyosan / Dongducheon
* **Laiturilta 4**: Dongducheon (pikalinja)

## Uloskäynnit
* **Uloskäynti 1**: Saengyeonin postitoimisto, bussiterminaali, Sadong-ala-aste, Eosusageori, Dongducheonin julkinen terveyskeskus, Jangangjaerae-tori, Jungang-dongin monitoimitalo, kansallinen sairausvakuutusyhtiö
* **Uloskäynti 2**: pysäköintialue
* **Uloskäynti 3**: Dongducheonin kaupungintalo, Dongducheonin alueellinen meteorologinen virasto, Dongducheonin yläaste, Dongducheonin lukio, Saengyeongeullin-puisto, Saengyeonin ala-aste, Dongducheonin tyttöjen yläaste
* **Uloskäynti 4**: pysäköintialue
Gregory Mertens

**Gregory Mertens** (2. helmikuuta 1991 Anderlecht – 30. huhtikuuta 2015 Gent) oli belgialainen jalkapalloilija, jonka viimeiseksi seuraksi jäi Jupiler Pro Leaguen KSC Lokeren. Vasenjalkainen Mertens oli pelipaikaltaan keskuspuolustaja.

## Ura
### Seurajoukkueura
Mertens aloitti ammattilaisuransa Jupiler Pro Leaguen Cercle Bruggessa. Hän edusti seuraa vuodet 2011–2014 onnistuen maalinteossa viidesti pelaamassaan 73 ottelussa. Tammikuussa 2014 Mertens siirtyi KSC Lokereniin. Hän pelasi seuran paidassa 28 ottelua Jupiler Pro Leaguessa tekemättä yhtään maalia. Kaudella 2014–2015 hän debytoi seuran paidassa myös Eurooppa-liigassa, jossa otteluita kertyi kaksi kappaletta.

### Maajoukkueura
Mertens edusti Belgiaa sekä alle 19-vuotiaissa että alle 21-vuotiaissa. Alle 19-vuotiaissa hän teki viidessä ottelussa yhden maalin ja alle 21-vuotiaissa hän onnistui seitsemässä ottelussa niin ikään kerran.

## Kuolema
Mertens sai sydänkohtauksen 27. huhtikuuta 2015 pelatussa reservijoukkueiden ottelussa 15 minuutin pelin jälkeen. Häntä hoidettiin jonkin aikaa kentällä ja lopulta hänet vietiin sairaalaan, jossa hänet vaivutettiin koomaan. Mertens kuoli lopulta kolme päivää sydänkohtauksen jälkeen. Hänellä ei ollut todettu sydänongelmia ja Mertensiä pidettiinkin yhtenä seuran kovakuntoisimmista pelaajista.

## Lähteet
Suomen Malmi

**Suomen Malmi Oy** eli Smoy on suomalainen kaivostoimintayhtiö. Suomen valtio perusti sen vuonna 1935. Yhtiön tarkoitus oli etsiä malmeja ja käynnistää kaivoksia. Yhtiö yksityistettiin 1990-luvun alussa. Vuonna 2007 Drillcon Abp osti sen koko osakekannan ja se liitettiin Drillcon-ryhmään. 

Suomen Malmi Oy hakeutui konkurssiin 22. joulukuuta 2015.

## Lähteet

## Aiheesta muualla
* Vanhan Suomen Malmin yhtiöesitys (porssitieto.fi)
Andy King

**Andrew Philip ”Andy” King** (s. 29. lokakuuta 1988 Barnstaple, Englanti) on walesilais-englantilainen jalkapalloilija, joka kuuluu Valioliigassa pelaavan Leicester Cityn omistukseen. Hän edusti seuraa koko ammattilaisuransa aina tammikuuhun 2018, jolloin hän siirtyi lainasopimuksella loppukaudeksi Swansea Cityyn. Kevätkauden 2019 hän pelasi lainalla Derby Countyssa, syyskauden 2019  skotlantilaisseura Rangersissa ja kevätkausen 2020 Huddersfieldissa. Oikeajalkainen King on pelipaikaltaan keskikenttäpelaaja. Hän kuuluu myös Walesin jalkapallomaajoukkueeseen.

## Ura
### Seurajoukkueura
King edusti vuosina 1998–2004 Chelsea FC:n nuorten joukkueita, mutta vuonna 2004 hän siirtyi Leicester Cityn nuorten joukkueeseen. Hän debytoi seuran ykkösjoukkueen paidassa kaudella 2007–2008, jolloin seura pelasi Englannin toiseksi korkeimmalla sarjatasolla, Mestaruussarjassa. King ja Leicester putosivat kaudeksi 2008–2009 Ykkösliigaan, mutta seura palasi heti seuraavalla kaudella Mestaruussarjaan voitettuaan Ykkösliigan. Kaudella 2010–2011 King valittiin Mestaruussarjan kauden tähdistöön. Kaudella 2013–2014 Leicester onnistui voittamaan Mestaruussarjan mestaruuden ja nousi näin ollen kaudeksi 2014–2015 korkeimmalle sarjatasolle, Valioliigaan.

King debytoi Valioliigassa elokuussa 2014 Evertonia vastaan sarjan avauskierroksella. Avausmaalinsa hän iski huhtikuussa 2015 West Ham Unitedin verkkoon. Hän pelasi 25 valioliigaottelua, joissa teki kaksi maalia, Leicesterin voittaessa Valioliigan mestaruuden kaudella 2015–2016.

### Maajoukkueura
Englannissa syntynyt King päätti edustaa maajoukkuetasolla Walesia, mikä oli mahdollista, sillä Kingin isoisä on kotoisin sieltä. King edusti Walesia alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2009 ystävyysottelussa Viroa vastaan. Avausmaali syntyi elokuussa 2011 ystävyysottelussa Luxemburgin verkkoon. Sittemmin King oli Walesin maajoukkueen vakiokasvoja. Hän pelasi kolmessa ottelussa EM-kilpailuissa 2016. Tappiollisen välieräottelun hän pelasi kokonaisuudessaan. Hän on pelannut 50 maaottelua, joissa hän on tehnyt kaksi maalia.

## Lähteet

## Aiheesta muualla
Pilvenveikot

**Pilvenveikot** on vuonna 1976 perustettu suomalainen sotilaslentäjien veteraaniyhdistys. Yhdistyksen perustajia oli kaksitoista, muun muassa Valistuksen toimitusjohtaja Kullervo Virtanen ja mainosalan yrittäjä Aapo K. Tulkki. Pilvenveikoista kertoo dokumenttielokuva *Pilvenveikot – Sotakertomuksia ilmasta*. Vuodesta 2005 jäseneksi on otettu muitakin kuin sodan käyneitä ilmavoimien lentäjiä.

## Puheenjohtajia
* lääkintöneuvos Olli Kivioja 2003–2011
* kenraali Heikki Nikunen 2012–2023

## Lähteet

## Aiheesta muualla
*Pilvenveikot 30 vuotta
Hanneke Vromen holkki

**Hanneke Vromen holkki** (myös **Hanneke Vrome** tai **Hanneke Wrome**) oli saksalainen holkki, joka upposi myrskyssä marraskuussa 1468 läntiselle Suomenlahdelle Suomen rannikon edustalle. Alus lähti Lyypekin satamasta Travemündestä 11. marraskuuta kolmen muun kanssa. Sen ja yhden muun laivan päämäärä oli Tallinna, mutta myrsky pakotti ne kääntymään Osmussaaren luota pohjoiseen kohti Suomen rannikkoa. Laivan matkustajana oli muun muassa Raaseporin linnanherran Lauri Akselinpoika Tottin puoliso Katariina Jönsintytär Viffert ja heidän poikansa. Kaikki laivalla olleet 180–200 henkeä hukkuivat laivan mukana. Laivan uppoamisesta on säilynyt aikalaiskuvaus, sillä sitä Lyypekistä asti seurannut toinen alus oli uppoamishetkellä yhä näköetäisyydellä.

Laivaa kutsutaan usein virheellisesti *Hanneke Vromeksi* lyypekkiläisen omistajansa ja kapteeninsa mukaan. Laivan nimeä ei mainita aikalaisasiakirjoissa, mutta tarkat lastiluettelot ovat säilyneet. Laiva oli harvinaisen suuri holkiksi, ja sen lasti oli poikkeuksellisen arvokas, muun muassa 10 000 kultarahaa. Niiden nykyarvo voi olla jopa miljoonia euroja.

Laivan tarkkaa uppoamispaikkaa ei tiedetä. Aikalaiskuvauksessa sen sanotaan uponneen Raaseporin linnan ”luona”, mutta tällä voitiin viitata laajaan alueeseen läntisen Uudenmaan rannikon edustalla. Suositun tulkinnan mukaan uppoamispaikka olisi ollut Jussarön saaren lähistöllä Raaseporin edustalla. Dosentti Mikko Huhtamiehen teorian mukaan todennäköisempi paikka olisi lännempänä, Russarön lähellä Hankoniemestä etelään. Aluksen luultiin löytyneen Jussarön edustalta vuonna 2015, mutta helmikuussa 2016 Museovirasto ilmoitti, ettei hylky ollut Hanneke Vrome vaan jokin 1700-luvun alus.

Raaseporin linnan lähiseudulle Karjaalle oli laivan uppoamisaikaan rakenteilla Karjaan kirkko, joka on nimetty Pyhän Katariinan mukaan, ja nimi viittaa myös Katarina Viffertiin.

Vuonna 2016 valmistui Yleisradion esittämä draamasarja *[[Heroes of the Baltic Sea]]*, joka kertoo aluksen kohtalosta. 

## Lähteet

## Kirjallisuutta
* Jaakkola, Jalmari: Unohtunut keskiaikainen suurhaaksirikko. *Historiallinen arkisto* 52, 1947.
* *Suomalaisia aarrelaiwoja*. Helsinki: Urheilusukeltajain liitto, 1987.

## Aiheesta muualla
* ''Urheilusukeltaja'' nro 5–6/1986.
* Hanneke Vromen holkki. Hylyt.net.
*
Upamalmi

**Upamalmi** on raskaiden mineraalien tai pelkän metallin muodostama jäännössedimenttinen malmi. Upamalmit syntyvät gravitaation vaikutuksesta, kun painavammat aineet erottuvat keveämmistä sedimentaation aikana. Monet rikkaat kultaesiintymät ovat upamalmeja, ja varhaiset kultaryntäykset suuntautuivat juuri sellaisten alueille.

## Katso myös
*Upa (malmityyppi)

## Lähteet
Samsung Galaxy A7

**Samsung Galaxy A7** on Samsung Electronicsin tammikuussa 2015 esittelemä ja helmikuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.

## Tekniset tiedot
### Muotoilu
Samsung Galaxy A7 -älypuhelimessa on 5,5-tuumainen täysteräväpiirtonäyttö.

### Fyysiset osat
Laitteesta löytyy Qualcomm Snapdragon 615 8939 -suoritin. Laitteessa on 2 gigatavua RAM-muistia ja 16&nbsp;gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on puolestaan viisi megapikseliä.

Videokuvaus voidaan tehdä 1080p (täysteräväpiirto) -tarkkuudella 30 kuvaa sekunnissa.

### Ohjelmisto
Julkaisuhetkellä laitteessa oli esiasennettuna Android 4.4.4 "KitKat".

Myöhemmin laitteeseen on tullut päivitys Android 5.0 "Lollipop" -versioon.

## Lähteet
* https://www.phonearena.com/phones/Samsung-Galaxy-A7_id8972

### Viitteet
Kaupungin naiset

**Kaupungin Naiset** on helsinkiläinen lesbokuoro. Se esiintyi ensi kerran kesäkuussa 2014 Helsingin Musiikkitalossa yhdessä Sydney Gay and Lesbian Choirin ja Out 'n loud -kuoron kanssa. Kuoron tueksi on perustettu yhdistys. Kuoron taiteellinen johtaja on säveltäjä Petra Lampinen. 

Kuoro julkaisi 25. helmikuuta 2017 "Mä haluun häät" -musiikkivideon. Musiikkivideon tuotannosta vastasi Lentävä Lehmä Films -yhdistys. "Mä haluun häät" -runo on alun perin julkaistu Anja Erämajan runokokoelmassa *Ehkä liioittelen vähän*. Musiikin kappaleeseen on säveltänyt, sovittanut ja tuottanut Petra Lampinen. 

## Lähteet

## Aiheesta muualla
*Kaupungin Naisten YouTube-kanava
*http://kaupunginnaiset.fi/ - kotisivut
*https://www.facebook.com/kaupunginnaiset - Facebook-sivut
Rytis Sakalauskas

**Rytis Sakalauskas** (s. 1. tammikuuta 1987 Alytus, Liettuan SNT) on liettualainen pikajuoksija, joka kilpailee pääosin 100 metrillä. Sakalauskas on 185 senttimetriä pitkä ja painaa 83 kilogrammaa. Sakalauskasin ennätys 100 metrillä on vuonna 2011 Shenzhenin kesäuniversiadeissa juostu 10,14.

## Ura
Sakalauskas oli mukana vuoden 2012 kesäolympialaisissa Lontoossa, jossa hän jäi 100 metrillä alkueriin. Vuoden 2011 MM-kilpailuissa Daegussa Sakalauskas jäi niin ikään alkueriin. Vuoden 2012 EM-kilpailuissa Helsingissä Sakalauskas selviytyi finaaliin 100 metrillä, mutta keskeytti heti lähdössä. Vuoden 2013 EM-joukkuekilpailuissa Sakalauskas voitti kultaa kakkosliigan 100 metriltä. Vuoden 2011 kesäuniversiadeista Shenzhenistä hän saavutti hopeaa ennätyksellään 10,14.

## Lähteet
Didier Boris Kadio

**Didier Boris Kadio** (s. 5. huhtikuuta 1990 Man, Norsunluurannikko) on norsunluurannikkolainen jalkapalloilija, joka on edusti viimeksi kaudella 2019 Suomessa Veikkausliigassa pelannutta Seinäjoen Jalkapallokerhoa. Hän on pelipaikaltaan keskuspuolustaja..

## Ura
### Seurajoukkueura
Kadio aloitti uransa Norsunluurannikon pääsarjan ASEC Mimosasissa, jossa hän pelasi vuosina 2008–2011, voittaen mestaruuden kausilla 2009 ja 2010. Kaudeksi 2011 Kadio siirtyi saman sarjan Société Omnisports de l'Arméehen, jossa hän pelasi yhden vuoden. Helmikuussa 2012 hän siirtyi Armenian jalkapalloliigan Shirakiin, jota Kadio edusti vuodet 2012–2014. Kaudella 2011–2012 hän saavutti Armenian cupin voiton, kaudella 2012–2013 Armenian mestaruuden ja kaudella 2013–2014 Armenian supercupin voiton. Vuonna 2014 Kadio oli lainalla Kazakstanin Superliigan Žetisu FK:ssa.

Huhtikuussa 2015 Kadio siirtyi Suomen Veikkausliigan FF Jaroon. Debyytti Veikkausliigassa tapahtui samassa kuussa Seinäjoen Jalkapallokerhoa vastaan. Toisessa Veikkausliiga-ottelussaan Kadio teki kaksi maalia Tampereen Ilvestä vastaan. Jaron pudottua Veikkausliigasta kauden 2015 päätteeksi Kadion sopimus Jarossa päättyi.

Kadio jatkoi uraansa kaudella 2016 ensin keväällä Kazakstanin pääsarjan Žetisu FK:ssa ja syksyllä 2016 Intian pääsarjassa Kerala Blasterissa.

### Maajoukkueura
Kadio kuului vuosina 2011–2013 Norsunluurannikon alle 23-vuotiaiden maajoukkueeseen. Hän pelasi neljä ottelua tekemättä maaleja. Keväällä 2017 hän palasi Kazakstaniin FK Šahtjor Karagandan pääsarjajoukkueeseen.

## Lähteet
Aurinkoautografi

**Aurinkoautografi** eli päiväpaisteautografi on laite, jolla tallennetaan tieto siitä, koska aurinko on paistanut. Tavallisin malli muodostuu polttolasin tavoin toimivasta kristallipallosta, joka polttaa aurinkoisella säällä jäljen sen alle asetettuun paperiliuskaan. Pilvisellä säällä jälkeä ei tule. Jäljen paikka muuttuu auringon liikkuessa taivaalla.

Kuvassa olevan kaltainen Campbell-Stokesin aurinkoautografi maksaa noin 2000 Yhdysvaltojen dollaria.

## Lähteet

## Aiheesta muualla